แรงซื้อหุ้นบิ๊กแคปดัน SET รีบาวด์! ปิดพุ่งกระฉูดกว่า 19จุด จับตาผลเจรจาสหรัฐฯ-จีนศุกร์นี้
แรงซื้อหุ้นบิ๊กแคปดัน SET รีบาวด์! ปิดพุ่งกระฉูดกว่า 19จุด จับตาผลเจรจาสหรัฐฯ-จีนศุกร์นี้ โดยดัชนีปิดตลาดวันนี้ ที่ระดับ 1,626.62 จุด บวก 19.35 จุด หรือ 1.20% มูลค่าการซื้อขาย 5.85 หมื่นล้านบาท
3 ก.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,626.62 จุด บวก 19.35 จุด หรือ 1.20% มูลค่าการซื้อขาย 5.85 หมื่นล้านบาท
10 หุ้นดันดัชนีวันนี้

ด้านนายวิจิตร อารยะพิศิษฐ ผู้อำนวยการฝ่ายวิจัย บล.เมย์แบงก์ กิมเอ็ง (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาวะตลาดหุ้นไทยวันนี้ มีการรีบาวด์ขึ้นมา เนื่องจากตลาดฯได้มีการตอบรับปัจจัยเสี่ยงไปมากแล้วก่อนหน้านี้ โดยทิศทาง SET ปรับตัวเพิ่มขึ้นจากหุ้นใหญ่หลายๆตัว
อย่างไรก็ตาม ปัจจัยที่ยังคงกดดันตลาดฯ ยังคงเป็นปัจจัยภายนอก จากประเด็นสงครามทางการค้าระหว่างสหรัฐฯและจีน
สำหรับแนวโน้มภาวะตลาดฯในวันพรุ่งนี้ (4 ก.ค.) คาดว่าดัชนีฯจะยังคงรีบาวด์ต่อได้ แนะจับตาผลการประชุมระหว่างสหรัฐฯและจีนที่จะมีการหาข้อสรุปทางการค้าร่วมกันในวันศุกร์นี้ ซึ่งถ้าหากออกมาดีก็จะส่งผลบวกต่อตลาดหุ้นไทย
พร้อมให้แนวรับที่ 1,607 จุด แนวต้านที่ 1,640 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTTGC มูลค่าการซื้อขาย 4,373.15 ล้านบาท ปิดที่ 74.25 บาท เพิ่มขึ้น 3 บาท
PTT มูลค่าการซื้อขาย 3,801.65 ล้านบาท ปิดที่ 47.50 บาท ลดลง 0.25 บาท
SCC มูลค่าการซื้อขาย 2,008.21 ล้านบาท ปิดที่ 418 บาท ลดลง 6 บาท
PTTEP มูลค่าการซื้อขาย 1,916.87 ล้านบาท ปิดที่ 134 บาท เพิ่มขึ้น 1.50 บาท
CPALL มูลค่าการซื้อขาย 1,906.31 ล้านบาท ปิดที่ 75.50 บาท เพิ่มขึ้น 0.50 บาท
 
ตลาดหุ้นเอเชีย
